Jared Kushner

Jared Kushner (* 10. január 1981, Livingston, New Jersey, USA) je americký podnikateľ, realitný magnát a v rokoch 2017 až 2021 poradca amerického prezidenta Donalda Trumpa. 

Je výkonným riaditeľom spoločnosti zameranej na nehnuteľnosti Kushner, predsedom vydavateľstva Observer Media, ktoré vydáva týždenník New York Observer, ktoré kúpil v roku 2006. Je tiež aktívnym investorom a spoluzakladateľom spoločnosti Cadre, firmy, ktorá používa technológiu, aby prepojila inštitučných investorov s potencionálnymi investíciami do nehnuteľností. Jared Kushner pracoval od januára 2017 do januára 2021 ako poradca Donalda Trumpa.

Práca pre Donalda Trumpa 
Jared Kushner dostal od Donalda Trumpa niekoľko úloh a zodpovedností:

 vyjednávač mieru na Blízkom východe, špeciálne čo sa týka vzťahu medzi Izraelom a Palestínou
 vedie úrad Bieleho domu pre americkú inováciu, úlohou tohto úradu je preskúmať oblasti, v ktorých súkromný sektor môže vylepšiť vládne inštitúcie pomocou informačných technológií a spracovania dát
 modernizácia odboru záležitostí pre veteránov Department of Veterans Affairs
 vyriešenie aféry epidémie opiátov (návykového lieku OxyContin) v USA
 vývoj nápadov týkajúcich sa blížiaceho sa návrhu Donalda Trumpa na vylepšenie infraštruktúry
 reforma trestného práva
 diplomacia s Mexikom, Čínou a Saudskou Arábiou
 „styčný dôstojník“ Donalda Trumpa pre Moslimskú komunitu
 potenciálny náčelník štábu Chief of staff po rezignácií Johna Kellyho

Vzdelanie 
Jared Kushner študoval od roku 1999 na strednej škole Frisch School, čo je súkromná ješiva pre mužov i ženy. Následne vyštudoval Harvard, kde v roku 2003 získal bakalársky titul, následne v roku 2007 ukončil Univerzitu v New Yorku, kde získal dvojitý titul JD/MBA.

Začiatky v investíciach 
Už počas štúdií na univerzitách sa venoval realitnému biznisu. Keď študoval na Harvarde bol členom Fly Clubu a kúpou a predajom budov v Somerville, Massachusetts zarobil 20 miliónov amerických dolárov. V investíciach pokračoval aj popri štúdiu na Univerzite v New Yorku.

Mladosť a rodinný život 
Vyrástol v modernej ortodoxnej židovskej rodine, jeho otcom je developer v oblasti nehnuteľností Charles Kushner a mamou Seryl Kushner. Má mladšieho brata Joshuu a dve sestry Nicole a Daru. Jeho starí rodičia Reichel a Joseph Kushner prišli do USA v roku 1949 z Navahrudaku, ktorý sa teraz nachádza v Bielorusku. Morris Stadtmauer je jeho starým otcom z matkinej strany.

Jeho manželkou je Ivanka Trumpová, dcéra prezidenta USA Donalda Trumpa. Majú spolu 3 deti. Dcéra Arabella Rose sa narodila v júli 2011 a synovia Joseph Frederick v októbri 2013 a Theodore James v marci 2016. Dodržuje košér domácnosť a šabat. Majú zbierku umenia v hodnote niekoľkých miliónov amerických dolárov a radi navštevujú štúdiá s umením.

Aktivity 
V rokoch 1991 až 2006 bol Jared Kushner prispievateľom Demokratickej strany, ku ktorej hlavným podporovateľom patrí jeho otec, developer Charles Kushner.

2016

Spolu s ďalšími príbuznými sa Jared Kushner stal členom tímu, ktorý pre Donalda Trumpa pripravoval prevzatie moci. Donaldovi Trumpovi pomáhal už v prezidentskej kampani dohadovať dôležité schôdzky a ako stúpenec moderného ortodoxného judaizmu mu pomáhal osloviť židovských voličov.

2017

Donald Trump vymenoval Jareda Kushnera poradcom svojho kabinetu a to pre oblasť obchodných zmlúv a Blízkeho východu.

2018

Jared Kushner pracuje na mierovom pláne pre Izrael a Palestínu. V júni vyhlásil, že plán už je hotový a bude čoskoro verejne oznámený. Jared Kushner a veľvyslanec pre stredný východ Jason Grenblatt sa stretli s vodcami Izraela, Jordánska, Kataru, Egypta a Saudskej Arábie v júni 2018 aby prediskutovali zmienený mierový plán.

Financie 
2007

Jared Kushner zakúpil budovu 666 Fifth Avenue building na Manhattane za 1,8 miliardy dolárov. Záležitosť okolo budovy 666 Fifth Avenue vyriešil nájomnou zmluvou na 99 rokov s firmou Brookfield.

2017

Majetok Jareda Kushnera a jeho manželky Ivanky Trump je odhadovaný na niečo medzi 240 až 740 miliónov amerických dolárov

Referencie

Zdroj 

Podnikatelia USA
Politici USA
Absolventi Harvard University
Absolventi New York University
Osobnosti USA židovského pôvodu
Osobnosti z Livingston (New Jersey)